[{"text_idx": "#000001", "text": "Ja mul ei ole lapsele 1. septembril mitttttte midagi jalga panna. Oleme kamminud la\u0308bi suurema osa kaubandusest ja KO\u0303IK kingad (kinnised, millega saaks ka kevad-su\u0308gisel ta\u0308naval ka\u0308ia) on Etheli so\u0303nul ebamugavad. Valetan, u\u0308hed kingad Tallinna Kaubamajas, olid ok \u2013 need maksid 90 EUR. Tol hetkel ma ei ostnud neid, sest olin veendunud, et saan u\u0308le poole odavamalt, nu\u0308u\u0308d ma enam nii kindel ei ole. Oleme la\u0308bi ka\u0308inud NS Kinga, Zara, H&M-i, ABC Kinga, Sabo, Prisma, Weekendi, Tallinna Kaubamaja... Kindlasti midagi veel... Mis pagana jalg mu lapsel on? Va\u0308limuselt ta\u0308itsa tavaline."}, {"text_idx": "#000002", "text": "Samas olen ma ise samasugune printsess herneteral, mis puudutab kingi, pean enne 50 paari la\u0308bi proovima ja siis juhtub ka, et ostan ja hakkavad ikkagi jala peale. Niisiis on kaks varianti \u2013 kas ma la\u0308hen ostan a\u0308ra need 90 EUR maksvad kingad vo\u0303i ostan talle mingid a\u0308gedad tennised ja lepime kokku, et me olemegi hipiperekond ja meid ei koti, et kooli kodulehel oli kirjas \u201criietus pidulik\u201d. Vo\u0303i noh, olemegi siis pidulikud hipid."}, {"text_idx": "#000003", "text": "Parim kild oli see, et kui u\u0308kspa\u0308ev otse lasteaiast Sabosse la\u0308ksime, Ethel proovimistooli istus ja ma talle u\u0308he kinga ette susasin, ka\u0308skides sokk a\u0308ra vo\u0303tta, et saaks peenema po\u0303lvikuga proovida, siis ta u\u0308les, et tal on u\u0308ks probleem ja tegi imelikku na\u0308gu. No mis probleem saab olla?! Siis vo\u0303ttis ta oma soki jalast ja see jalg na\u0308gi va\u0308lja, nagu ta oleks just vihmase ilmaga paljajalu peenraid rohinud. Umbes 2 pa\u0308eva ja\u0308rjest, vahepeal jalgu pesemata. Esiteks pidin ma praktiliselt murdosa sekundiga oma kehaga sellele jalale peale viskuma varjamaks, et keegi ei na\u0308e, teiseks ku\u0308sides, et KUIDAS, pu\u0308ha rist, see Sul juhtus, u\u0308tles ta, et mis annad mulle nii no\u0303medaid sokke jalga, et need olid SEEST MUSTAD! \ud83d\ude00"}, {"text_idx": "#000005", "text": "Kuigi mul tu\u0308druk 3a, siis jalatsite probleem on ikka. Olin sunnitud ostma talle 2p u\u0308hesuguseid kingi erinevas suuruses, sest lihtsalt pole olemas muud, mis jalga la\u0308heks! Ja mulle u\u0308ldse ei meeldi nii osta! Tahaks ikka erinevaid!"}, {"text_idx": "#000009", "text": "Minu nimi on Triin. Mul on koolilapsest tu\u0308tar, isane siiami kass, su\u0308simust orientali kassnaine, koer (ta\u0308iesti harilik kra\u0308a\u0308nz ehk krants) ja ka\u0308rgpere. Mind paelub reisimine, mu\u0308stiline ja eksootiline loodus, helesinine ookean, lennukid, reisikirjeldused, pa\u0308ike, suvi, loomad, filmid, raamatud, taimetoit ning teatud u\u0308hiskondlikud valupunktid."}]